אלחנדרו מיורקס

אלחנדרו מיורקס (באנגלית: Alejandro Mayorkas; נולד ב-24 בנובמבר 1959) הוא עורך דין יהודי-אמריקאי, המכהן כמזכיר ביטחון המולדת של ארצות הברית השביעי, מאז פברואר 2021. בשנים 2013–2016 כיהן כסגן מזכיר המחלקה לביטחון המולדת. בשנת 2019, "מגזין המנהיגים הלטינים" מנה אותו בין 101 המנהיגים המשפיעים ביותר בקהילת הלטינים בארצות הברית.

ב-23 בנובמבר 2020 הכריז הנשיא הנבחר של ארצות הברית, ג'ו ביידן על כוונתו למנות את מיורקס למזכיר ביטחון המולדת של ארצות הברית. לאחר שאושר מינויו, נהפך ללטיני הראשון המאייש את התפקיד.

ביוגרפיה 
מיורקס נולד בהוואנה שבקובה, בשנת 1959. הוריו הגיעו איתו ועם אחותו לארצות הברית בסוף 1960 כפליטים, בעקבות המהפכה הקובנית. הוא התגורר במיאמי, פלורידה, בשלב מסוים החליטה משפחתו לעבור ללוס אנג'לס, שם גדל למשך מרבית חייו הצעירים, אביו היה יהודי קובני ממוצא טורקי ואמו הייתה יהודייה רומנית שמשפחה ברחה מרומניה בעקבות השואה והתמקמה בקובה בשנות הארבעים.

מיורקס קיבל את התואר הראשון באמנויות בהצטיינות מאוניברסיטת קליפורניה בברקלי בשנת 1981. הוא קיבל את דוקטור יוריס מבית הספר למשפטים לויולה ששוכן בלוס אנג'לס כבר בשנת 1985. הוא גר עם אשתו ושתי משלוש בנותיו בוושינגטון די. סי.

בנובמבר 2008, הכריז הנשיא הנבחר, ברק אובמה כי בחר במיורקס להוביל את צוות המעבר האחראי על אגף הפלילים במחלקת המשפטים האמריקאית, הוא כיהן בתפקיד זה עד השבעתו של אובמה בינואר 2009.

ב-2009 מונה מאיורקאס על ידי הנשיא אובמה ואושר פה אחד על ידי הסנאט כמנהל שירותי האזרחות וההגירה של ארצות הברית .

ביוני 2016, חתם מיורקס יחד עם ראש הרשות הלאומית להגנת הסייבר בישראל, בוקי כרמל וכן עם תת-השר להגנת המולדת האמריקאית, סוזאן ספולדינג על מסמך המחזק את המחויבות האמריקאית לשיתוף פעולה עם ישראל בתחום הגנת הסייבר.

במרץ 2017 זוהה מיורקאס כאחד מ-500 עורכי הדין המובילים בארצות הברית וביוני 2017 נבחר מיורקה לשמש כיו"ר מועצת המנהיגות הסייבר של לשכת המסחר של ארצות הברית , החל מיולי 2017.

קישורים חיצוניים

הערות שוליים 

עורכי דין יהודים אמריקאים
מזכירי ביטחון המולדת של ארצות הברית
בוגרי אוניברסיטת קליפורניה בברקלי
בוגרי אוניברסיטת לויולה מרימאונט
יהודים קובנים
מהגרים מקובה לארצות הברית
חברי הקבינט של ארצות הברית בממשל ג'ו ביידן
יהודים חברי הקבינט של ארצות הברית
וושינגטון די. סי.: אישים
הוואנה: אישים
נשיאות ברק אובמה: אישים
אמריקאים ממוצא יהודי-רומני
אמריקאים ממוצא יהודי-טורקי
אמריקאים שנולדו ב-1959